جان ایل ہال

جان ایل ہال 
جان لیوس ہال (ڄمݨ دی تریخ 21 اگست 1934) ہک امریکی طبیعات دان ہن ، تے فزکس وچ نوبل انعام یافتہ ہن ۔ انھاں 2005 دا نوبل انعام برائے فزکس تھیوڈور ڈبلیو ہانش تے رائے گلاؤبر دے نال مل تے پریسجن سپیکٹروسکوپی وچ اپݨے کم کیتے ونڈیا ۔ 

 جیوݨ جوڳ 
ڈینور ، کولوراڈو وچ ڄمے ، ہال کول کارنیگی انسٹیٹیوٹ آف ٹیکنالوجی توں ترائے ڈگریاں ہن ، 1956 وچ بی ایس ، 1958 وچ ایم ایس ، تے 1961 وچ پی ایچ ڈی ۔ انھاں اپݨے پوسٹ ڈاکٹریٹ مطالعہ ڈیپارٹمنٹ آف کامرس دے نیشنل بیورو آف سٹینڈرڈز وچ مکمل کیتے ، جیڑھا ہݨ نیشنل انسٹیٹیوٹ آف سٹینڈرڈز اینڈ ٹیکنالوجی (NIST) ہے ، جتھاں او 1962 توں 2004 وچ ریٹائرمنٹ تئیں ریہے ۔ او 1967 توں یونیورسٹی آف کولوراڈو بولڈر وچ لیکچر ݙیندے پئے ہن ۔

ہال اڄ کل NIST سینئر فیلو ، ایمریٹس ہن ، تے JILA وچ فیلو رہݨ تے CU-بولڈر فزکس ڈیپارٹمنٹ وچ لیکچرر ہن ۔ JILA ہک تحقیقی ادارہ ہے جیڑھا CU-بولڈر تے NIST ولوں مشترکہ طور تے چلایا ویندا ہے ۔

ہال نوبل انعام دا ادھا حصہ تھیوڈور ڈبلیو ہانش دے نال لیزر اتے مبنی پریسجن سپیکٹروسکوپی تے آپٹیکل فریکوئنسی کومب تکنیک تے انھاں دے شاندار کم کیتے ونڈیا ۔ انعام دا ٻیا ادھا حصہ رائے جے گلاؤبر کوں ݙتا ڳیا ۔

ہال کوں انھاں دے شاندار کم کیتے ٻہوں سارے ٻئے اعزازات وی مل چکے ہن ، جنھاں وچ آپٹیکل سوسائٹی آف امریکہ دا میکس بورن ایوارڈ وی شامل ہے "مستحکم لیزرز دے شعبے وچ شروعات کرݨ کیتے ، جنھاں وچ بنیادی فزکس وچ انھاں دیاں ایپلی کیشنز تے ، حالیہ ویلھے وچ ، فیمٹو سیکنڈ لیزرز دی سٹیبلائزیشن شامل ہے تاں جو آپٹیکل فریکوئنسی میٹرولوجی وچ ڈرامائی پیش رفت فراہم کیتی ونڄ سڳے ۔"

ہال فزکس وچ نوبل انعام دے 20 امریکی وصول کنندگان وچوں ہک ہن جنھاں مئی 2008 وچ صدر جارج ڈبلیو بش کوں لکھے ڳئے ہک خط تے دستخط کیتے ، انھاں تے زور ݙیندے ہوئے جو "مالی سال 2008 اومنیبس اپروپریشنز بل وچ بنیادی سائنس دی پرکھ پرچول کوں پہنچݨ والے نقصان کوں الٹاؤ" محکمہ توانائی دے دفتر برائے سائنس ، نیشنل سائنس فاؤنڈیشن تے نیشنل انسٹیٹیوٹ آف سٹینڈرڈز اینڈ ٹیکنالوجی کیتے اضافی ہنگامی فنڈنگ دی درخواست کر تے ۔

2015 وچ ، ہال 65ویں لنڈاؤ نوبل انعام یافتہ میٹنگ دے آخری ݙینہہ تے موسمیاتی تبدیلی تے میناؤ اعلامیہ 2015 تے دستخط کیتے ۔ ایں اعلامیے تے کل 76 نوبل انعام یافتگان دستخط کیتے ہن تے اونکوں فرانسیسی جمہوریہ دے اوں وقت دے صدر ، فرانسوا اولاندے کوں پیرس وچ کامیاب COP21 موسمیاتی سربراہ اجلاس دے حصے دے طور تے سونپیا ڳیا ہا ۔ 

 اعزازات تے ایوارڈز 
·        نیشنل کاربن کمپنی فیلو ان فزکس ، 1957–1961

·        ڈیپارٹمنٹ آف کامرس گولڈ میڈل ، 1969

·        سیموئل ڈبلیو سٹریٹن ایوارڈ ، 1971

·        ڈیپارٹمنٹ آف کامرس گولڈ میڈل ، 1974 (گروپ ایوارڈز)

·        IR-100: لیزر سٹیبلائزر کوں "سال دے 100 بہترین نویں پراڈکٹس" وچوں ہک دے طور تے چݨا ڳیا ، 1975

·        IR-100: لیزر ویولینتھ میٹر ("لیمبڈامیٹر") کوں "سال دے 100 بہترین نویں پراڈکٹس" وچوں ہک دے طور تے چݨا ڳیا ، 1977

·        ای یو کونڈن ایوارڈ ، 1979

·        چارلس ہارڈ ٹاؤنز ایوارڈ آف دی آپٹیکل سوسائٹی آف امریکہ ، 1984 ، مشترکہ طور تے وی پی چیبوٹایف (اکیڈمی آف سائنسز ، یو ایس ایس آر) دے نال

·        ڈیوسن-جرمر پرائز آف دی امریکن فزیکل سوسائٹی ، 1988

·        ڈاکٹریٹ آنورس کاسا ڈی ایل یونیورسٹیٹ پیرس نورڈ ، 1989

·        فریڈرک آئیوز میڈل آف دی آپٹیکل سوسائٹی آف امریکہ ، 1991

·        آئن سٹائن پرائز فار لیزر سائنس ، 1992

·        آرتھر ایل شالوو پرائز آف دی امریکن فزیکل سوسائٹی ، 1993

·        ایلن وی آسٹن میئرمنٹ سائنس ایوارڈ ، 2000

·        میکس بورن ایوارڈ آف دی آپٹیکل سوسائٹی آف امریکہ ، 2002

·        آفس آف پرسونل مینجمنٹ توں پریزیڈینشل رینک ایوارڈ ، 2002

·        ڈیپارٹمنٹ آف کامرس گولڈ میڈل ، 2002 (گروپ ایوارڈز)

·        رابی ایوارڈ آف دی IEEE الٹراسونکس ، فیرو الیکٹرکس ، اینڈ فریکوئنسی کنٹرول سوسائٹی ، 2004

·        لیگیون ڈی ہونر ممبرشپ ، 2004

·        نوبل انعام برائے فزکس ، 2005

·        گولڈن پلیٹ ایوارڈ آف دی امریکن اکیڈمی آف اچیومنٹ ، 2006

·        ڈاکٹر آف سائنس ، آنورس کاسا ، یونیورسٹی آف گلاسگو ، 2007

·        آنریری ممبر آف دی آپٹیکل سوسائٹی آف امریکہ ، 2007